95e034ede3098d0983b83448d8cb935e
### Πως πάω στη Σύρο;


travelmyth.gr
2021.04

Όσοι επιθυμούν να ταξιδέψουν στη Σύρο μπορούν να φτάσουν στο νησί με δύο τρόπους: ακτοπλοϊκώς και αεροπορικώς.  

  

1. Ακτοπλοϊκώς  

Τα δρομολόγια πλοίων πραγματοποιούνται προς το λιμάνι της Σύρου που βρίσκεται στην Ερμούπολη, την πρωτεύουσα του νησιού. Τα ακτοπλοϊκά ταξίδια με συμβατικό πλοίο διαρκούν περίπου 3:30 ώρες, ενώ με ταχύπλοο περίπου 2 ώρες.  

  

Τα ταξίδια πραγματοποιούνται από το λιμάνι του [Πειραιά](https://www.travelmyth.gr/πειραιας/ξενοδοχεια) καθόλη τη διάρκεια του χρόνου, ενώ μόνο τους καλοκαιρινούς μήνες δρομολόγια πραγματοποιούνται και από το λιμάνι της [Ραφήνας](https://www.travelmyth.gr/ραφηνα/ξενοδοχεια), απ' όπου το ταξίδι διαρκεί περίπου 4 ώρες. Πλοία αναχωρούν επίσης και από το [Λαύριο](https://www.travelmyth.gr/λαυριο/ξενοδοχεια), αλλά και από πολλές ακόμα περιοχές και νησιά, όπως [Θεσσαλονίκη](https://www.travelmyth.gr/θεσσαλονικη/ξενοδοχεια), [Αμοργός](https://www.travelmyth.gr/αμοργος/ξενοδοχεια), [Ανάφη](https://www.travelmyth.gr/αναφη/ξενοδοχεια), [Άνδρος](https://www.travelmyth.gr/ανδρος/ξενοδοχεια), [Αστυπάλαια](https://www.travelmyth.gr/αστυπαλαια/ξενοδοχεια), [Χίος](https://www.travelmyth.gr/χιος/ξενοδοχεια), [Δονούσα](https://www.travelmyth.gr/δονουσα-δονουσα/ξενοδοχεια), [Φολέγανδρος](https://www.travelmyth.gr/φολεγανδρος/ξενοδοχεια), [Ικαρία](https://www.travelmyth.gr/ικαρια/ξενοδοχεια), [Ίος](https://www.travelmyth.gr/ιος-κυκλαδες/ξενοδοχεια), [Καβάλα](https://www.travelmyth.gr/καβαλα-μακεδονια/ξενοδοχεια), [Ηρακλειά](https://www.travelmyth.gr/ηρακλεια/ξενοδοχεια), [Κέα](https://www.travelmyth.gr/κεα/ξενοδοχεια), [Κίμωλος](https://www.travelmyth.gr/κιμωλος-κιμωλος/ξενοδοχεια), [Κως](https://www.travelmyth.gr/κως-δωδεκανησα/ξενοδοχεια), [Κουφονήσια](https://www.travelmyth.gr/κουφονησια-κουφονησια/ξενοδοχεια), [Κύθνος](https://www.travelmyth.gr/κυθνος/ξενοδοχεια), [Λήμνος](https://www.travelmyth.gr/λημνος/ξενοδοχεια), [Λέρος](https://www.travelmyth.gr/λερος/ξενοδοχεια), [Λέσβος](https://www.travelmyth.gr/λεσβος/ξενοδοχεια), [Μήλος](https://www.travelmyth.gr/μηλος/ξενοδοχεια), [Μύκονος](https://www.travelmyth.gr/μυκονος/ξενοδοχεια), [Νάξος](https://www.travelmyth.gr/ναξος/ξενοδοχεια), [Πάρος](https://www.travelmyth.gr/παρος/ξενοδοχεια), [Πάτμος](https://www.travelmyth.gr/πατμος/ξενοδοχεια), [Ρόδος](https://www.travelmyth.gr/ροδος/ξενοδοχεια), [Σάμος](https://www.travelmyth.gr/σαμος/ξενοδοχεια), [Σαντορίνη](https://www.travelmyth.gr/σαντορινη/ξενοδοχεια), [Σχοινούσα](https://www.travelmyth.gr/σχοινουσα-σχοινουσα/ξενοδοχεια), [Σέριφος](https://www.travelmyth.gr/σεριφος/ξενοδοχεια), [Σίφνος](https://www.travelmyth.gr/σιφνος/ξενοδοχεια), [Σίκινος](https://www.travelmyth.gr/σικινος/ξενοδοχεια), [Φούρνοι](https://www.travelmyth.gr/φουρνοι/ξενοδοχεια) και [Τήνος](https://www.travelmyth.gr/τηνος-κυκλαδες/ξενοδοχεια).  

  

2. Αεροπορικώς  

Ο Κρατικός Αερολιμένας Σύρου Δημήτριος Βικέλας βρίσκεται 3 χλμ από το λιμάνι της Ερμούπολης. Οι πτήσεις προς το αεροδρόμιο αυτό πραγματοποιούνται από το αεροδρόμιο της [Αθήνας](https://www.travelmyth.gr/αθηνα/ξενοδοχεια), απ' όπου αναχωρεί ένα δρομολόγιο την ημέρα και η πτήση έχει διάρκεια 35 λεπτά. Κάποιες πτήσεις προς τη Σύρο πραγματοποιούνται και από το αεροδρόμιο της [Θεσσαλονίκης](https://www.travelmyth.gr/θεσσαλονικη/ξενοδοχεια) και διαρκούν 1 ώρα και 10 λεπτά περίπου.



f81839dc7b1d3ffffb868bcc4ffc032f
### Που να μείνω στη Σύρο;


travelmyth.gr
2021.04

Από πολυτελή ιστορικά ξενοδοχεία μέχρι οικογενειακά καταλύματα με όλες τις ανέσεις, η Σύρος έχει μία πληθώρα επιλογών διαμονής που θα ευχαριστήσουν κάθε είδους ταξιδιώτη.  

  

Εάν θέλετε να μείνετε στην καρδιά του νησιού, τότε ένα ξενοδοχείο στην πρωτεύουσα, την [Ερμούπολη](https://www.travelmyth.gr/ερμουπολη/ξενοδοχεια), είναι η ιδανική επιλογή για εσάς. Εάν πάλι επιθυμείτε να περιτριγυρίζεστε από την ιστορία του νησιού, τότε μπορείτε να επιλέξετε ένα κατάλυμα στην [Άνω Σύρο](https://www.travelmyth.gr/ανω-συρος/ξενοδοχεια) ή την [Ποσειδωνία](https://www.travelmyth.gr/ποσειδωνια-συρος/ξενοδοχεια). Ο [Γαλησσάς](https://www.travelmyth.gr/γαλησσας/ξενοδοχεια) και η [Βάρη](https://www.travelmyth.gr/βαρη-συρος/ξενοδοχεια) είναι επίσης τουριστικά μέρη με πολλά αξιόλογα καταλύματα, ενώ μένοντας στον [Φοίνικα](https://www.travelmyth.gr/φοινικας/ξενοδοχεια), το [Μέγα Γιαλό](https://www.travelmyth.gr/μεγας-γιαλος-νιτες/ξενοδοχεια), τον [Αζόλιμνο](https://www.travelmyth.gr/αζολιμνος/ξενοδοχεια) ή το [Κίνι](https://www.travelmyth.gr/κινι/ξενοδοχεια) θα βρίσκεστε μόλις μία ανάσα μακριά από τις αντίστοιχες παραλίες.



2024117c8c6ffd7c922c3c02dfbb7c34
### Ποια μέρη έχει η Σύρος;


travelmyth.gr
2021.04

Η πρωτεύουσα της Σύρου είναι η **Ερμούπολη**, ενώ μεγάλο ενδιαφέρον παρουσιάζει και η **Άνω Σύρος** στο βόρειο τμήμα του νησιού καθώς πρόκειται για έναν μεσαιωνικό οικισμό. Μερικά ακόμα τουριστικά μέρη της Σύρου είναι ο **Γαλησσάς**, το **Κίνι**, η **Αζόλιμνος**, τα **Χρούσσα**, η **Ποσειδωνία ή Ντελαγκράτσια**, η **Βάρη** και ο **Φοίνικας**.



42172e2e8d04b0cf8726e5ece9116c60
### Ποια είναι τα αξιοθέατα στη Σύρο;


travelmyth.gr
2021.04

Ο αρχοντικός χαρακτήρας της Σύρου, τα νεοκλασικά κτίρια αλλά και η ιστορία αιώνων που κουβαλά το νησί, το καθιστούν πλούσιο σε αξιοθέατα και μνημεία που θα κρατήσουν αμείωτο το ενδιαφέρον κάθε επισκέπτη.  

  

Ξεκινώντας από την πρωτεύουσα, η **συνοικία Βαπόρια** είναι από τις πιο γνωστές και πολυφωτογραφημένες περιοχές του νησιού. Μία βόλτα και καφές στη γραφική αυτή γειτονιά της Ερμούπολης είναι ο ιδανικός τρόπος για να θαυμάσετε τα πανέμορφα αρχοντικά που στολίζουν την κάθε γωνιά της.  

  

Το **Δημαρχείο της Ερμούπολης** βρίσκεται στην κεντρική πλατεία της πόλης και πρόκειται για ένα επιβλητικό κτίριο του 19ου αιώνα, ενώ είναι και ένα από τα μεγαλύτερα δημαρχεία της Ελλάδας. Το **Δημοτικό Θέατρο Απόλλων**, χτισμένο από έναν Ιταλό αρχιτέκτονα κατά τον 19ο αιώνα και εμπνευσμένο από το σχέδιο της Σκάλας του Μιλάνου, θεωρείται ένα κτίριο σταθμός στην πολιτιστική ιστορία του νησιού και αξίζει να το επισκεφθείτε είτε για να παρακολουθήσετε κάποια παράσταση, είτε απλώς για να θαυμάσετε τη μεγαλόπρεπη όψη του. Αν απλά δεν χορταίνετε να θαυμάζετε τα επιβλητικά αρχοντικά του νησιού, τότε μία επίσκεψη στην **περιοχή Ποσειδωνία ή Ντελαγκράτσια με τα πανέμορφα αριστοκρατικά κτίρια**, δεν πρέπει με τίποτα να λείπει από το ταξίδι σας.  

  

Ολόκληρη η **Απάνω Μεριά** της Σύρου είναι γεμάτη από αρχαιολογικούς χώρους και ιστορικά κτίρια που θα σας μεταφέρουν στο παρελθόν, με άξιο αναφοράς τον **Αρχαιολογικό Χώρο της Χαλανδριανής - Καστριού** στη βορειοανατολική πλευρά του νησιού. Στη Σύρο θα βρείτε επίσης πλήθος μουσείων, όπως το **Μουσείο Μάρκου Βαμβακάρη** στην Άνω Σύρο, την **Πινακοθήκη Κυκλάδων** στην Ερμούπολη, το **Αρχαιολογικό Μουσείο Ερμούπολης** αλλά και το **Βιομηχανικό Μουσείο Ερμούπολης**, ενώ διάφοροι **ναοί και εκκλησίες τόσο ορθόδοξες όσο και καθολικές** είναι σίγουρο πως θα σας κεντρίσουν το ενδιαφέρον.



ba5ab200a93127765724b4fa0b3d8730
### Ποιες παραλίες έχει η Σύρος;


travelmyth.gr
2021.04

Είτε αναζητάτε κάποια παραλία κοσμοπολίτικη και οργανωμένη είτε κάποια απομονωμένη και ήσυχη, η Σύρος διαθέτει αναρίθμητες παραλίες για όλα τα γούστα. Ανάλογα με τον αέρα μπορείτε πάντα να βρείτε μία παραλία για να κολυμπήσετε, ενώ χάρη στο μικρό μέγεθος του νησιού θα φτάσετε γρήγορα σε όποια κι αν επιλέξετε.  

  

Από τις πιο γνωστές και μεγάλες παραλίες είναι ο **Μέγας Γιαλός** και η **Βάρη**, οι οποίες βρίσκονται στο νότιο τμήμα του νησιού, είναι οργανωμένες, αμμώδεις, με εύκολη πρόσβαση και συγκεντρώνουν πολύ κόσμο. Όσο βρίσκεστε νότια, μπορείτε να επισκεφθείτε και τις παραλίες στον **Αζόλιμνο**, τις **Αγκαθωπές**, τον **Κόμητο** και τον **Φοίνικα**. Στα δυτικά, οι παραλίες που ξεχωρίζουν είναι του **Γαλησσά** που είναι ιδανική για θαλάσσια σπορ, στο **Κίνι** που φημίζεται για τα εκπληκτικά ηλιοβασιλέματα και η παραλία **Λωτός** για μια πιο ήρεμη εξόρμηση. Τέλος, στα βόρεια της Σύρου βρίσκει κανείς τις πιο απόμερες παραλίες όπως η **Γριά Σπηλιά**, ο **Αετός** και η **Βαρβαρούσα**, όπου η πρόσβαση είναι δυνατή μέσω θαλάσσης ή από μονοπάτια.  

  

Αν και δεν είναι παραλία, δεν γίνεται να μην αναφέρουμε τη **διάσημη μικρή προβλήτα στη συνοικία Βαπόρια** για όσους θέλουν να κάνουν μία βουτιά στην Ερμούπολη κυριολεκτικά κάτω από τα πανέμορφα αρχοντικά.



c2b81fcdbe2e4cb21e6fdee107767bc1
### Τι δραστηριότητες μπορώ να κάνω στη Σύρο;


travelmyth.gr
2021.04

Παρόλο που η Σύρος φημίζεται κυρίως για τα επιβλητικά νεοκλασικά κτίρια και τα μοναδικά εδέσματά της, υπάρχουν και διάφορες δραστηριότητες για όσους προτιμούν να εξερευνήσουν τη φυσική ομορφιά του νησιού ή να ασχοληθούν με κάποιο άθλημα στην ύπαιθρο.  

  

Οργανώνονται τακτικά διάφορες **εκδρομές** σε σημεία του νησιού που παρουσιάζουν ιδιαίτερα ιστορικό και πολιτιστικό ενδιαφέρον όπως η Άνω Σύρος, αλλά και **πεζοπορίες** στα γραφικά και γεμάτα ομορφιά μονοπάτια του νησιού.  

  

Οι λάτρεις των θαλάσσιων σπορ θα μείνουν ευχαριστημένοι, καθώς προσφέρεται η δυνατότητα για **θαλάσσιο σκι**, **κανό** και **καταδύσεις** σε πολλές από τις παραλίες του νησιού.  

  

Με μια επίσκεψη στον Ιππικό Όμιλο Κυκλάδων μπορείτε να κάνετε **ιππασία**, ενώ προσφέρονται και μαθήματα για αρχάριους.  

  

Τέλος, η Σύρος είναι ιδανικό μέρος για **ψάρεμα**, καθώς διαθέτει πολλούς ψαρότοπους με μεγάλη ποικιλία σε είδη ψαριών ανά εποχή.



867896039abfaea846ba0cbdd22e84a8
### Που να πάω στη Σύρο;


travelmyth.gr
2021.04

Ως το πολυπληθέστερο νησί των Κυκλάδων, η Σύρος είναι ένας προορισμός τόσο πλούσιος σε ιστορία και δραστηριότητες που είναι σίγουρο πως κανένας επισκέπτης δεν θα βαρεθεί ούτε στιγμή κατά τη διάρκεια της διαμονής του.  

  

Αν επιλέξετε να μείνετε στην Ερμούπολη, την πρωτεύουσα του νησιού, μια βόλτα στην **Πλατεία Μιαούλη** και στα σοκάκια της πόλης είναι απαραίτητη για να απολαύσετε τα νεοκλασικά ρομαντικά κτίρια που βρίσκονται ολόγυρα. Μπορείτε επίσης να επισκεφθείτε τα πολυάριθμα μουσεία της πόλης, όπως το **Αρχαιολογικό Μουσείο**, την **Πινακοθήκη Κυκλάδων** ή το **Βιομηχανικό Μουσείο**. Μην παραλείψετε να περάσετε και από τη **συνοικία Βαπόρια** με τα αρχοντικά κτίρια και τα "καπετανόσπιτα" που είναι σαν να κρέμονται πάνω από τη θάλασσα, ενώ κοντά στο λιμάνι βρίσκεται επίσης και το **Καζίνο της Σύρου**.  

  

Οι **αρχαιολογικοί χώροι** και ο **μεσαιωνικός οικισμός της Άνω Σύρου** θα σας συνεπάρουν είτε είστε λάτρης της ιστορίας είτε απλά θέλετε να εξερευνήσετε το νησί λίγο παραπάνω.  

  

Τέλος, οι δημοφιλείς **παραλίες** της Σύρου όπως ο Μέγας Γιαλός, η Βάρη και οι Αγκαθωπές, αλλά και οι πιο ήσυχες όπως η Γριά Σπηλιά και ο Λωτός είναι το ιδανικό καταφύγιο για μια δροσερή βουτιά.



33879f34bb8c1568b8d9f74d9965d64e
### Τι γεύσεις να δοκιμάσω στη Σύρο;


travelmyth.gr
2021.04

Η Σύρος φημίζεται για τα ξεχωριστά τοπικά προϊόντα και τις λιχουδιές της που είναι ξακουστά σε ολόκληρη τη χώρα και όχι μόνο. Το **Συριανό λουκούμι** είναι ίσως το πιο φημισμένο έδεσμα, ενώ δεν πρέπει να παραλείψετε να δοκιμάσετε και τη **χαλβαδόπιτα**, η οποία αποτελείται από τοπικό θυμαρίσιο μέλι και φρεσκοψημένο αμύγδαλο. Τα **σκορδολουκάνικα**, το **πικάντικο τυρί "Σαν Μιχάλη"** που είναι και από τα πιο ακριβά του εμπορίου, αλλά και η **κοπανιστή**, ένα τυρί που παρασκευάζεται από νωπό γάλα, είναι μερικές ακόμη Συριανές γεύσεις που δεν πρέπει να σας ξεφύγουν.



dc93fb008b84886b8f99d33c2cba9b3f
### Για τι φημίζεται η Σύρος;


travelmyth.gr
2021.04

Ίσως το πιο αρχοντικό νησί του Αιγαίου, η Σύρος φημίζεται για τα **επιβλητικά της κτίρια σε νεοκλασικό ρομαντικό στιλ**, τα οποία συναντά κανείς όπου κι αν στρέψει το βλέμμα του. Κυρίως στην Ερμούπολη, την πρωτεύουσα του νησιού αλλά και στην Ποσειδωνία ή αλλιώς Ντελαγκράτσια, μπορείτε να θαυμάσετε τις αριστοκρατικές συνοικίες και τα εντυπωσιακά κτίρια που βρίσκονται όπου κι αν στρέψετε το βλέμμα σας.  

  

Ένα ακόμη πράγμα για το οποίο φημίζεται η Σύρος είναι ασφαλώς τα **τοπικά παραδοσιακά προϊόντα και εδέσματα**, όπως τα συριανά λουκούμια, η χαλβαδόπιτα, το τυρί "Σαν Μιχάλη" αλλά και τα σκορδολουκάνικα, τα οποία θα δώσουν μια ξεχωριστή γεύση στις διακοπές σας στο νησί.



65315bb14a7c9b5aa4b108a1bd24c50f
### Που βρίσκεται η Σύρος;


travelmyth.gr
2021.04

Η Σύρος βρίσκεται στο Αιγαίο Πέλαγος και αποτελεί μέρος των Κυκλάδων. Χάρη στη θέση της στην καρδιά του Αιγαίου, η Σύρος περιβάλλεται από πολλά νησιά, όπως η [Άνδρος](https://www.travelmyth.gr/ανδρος/ξενοδοχεια) και η [Τήνος](https://www.travelmyth.gr/τηνος-κυκλαδες/ξενοδοχεια) στα βόρεια, η [Μύκονος](https://www.travelmyth.gr/μυκονος/ξενοδοχεια) στα ανατολικά, η [Κέα](https://www.travelmyth.gr/κεα/ξενοδοχεια) και η **Γυάρος** στα βορειοδυτικά, η [Κύθνος](https://www.travelmyth.gr/κυθνος/ξενοδοχεια) στα δυτικά, η [Σέριφος](https://www.travelmyth.gr/σεριφος/ξενοδοχεια) στα νοτιοδυτικά και τέλος η [Σίφνος](https://www.travelmyth.gr/σιφνος/ξενοδοχεια), η [Αντίπαρος](https://www.travelmyth.gr/αντιπαρος-κυκλαδες/ξενοδοχεια), η [Πάρος](https://www.travelmyth.gr/παρος/ξενοδοχεια) και η [Νάξος](https://www.travelmyth.gr/ναξος/ξενοδοχεια) στα νότια του νησιού.



37693f28b88496740009456e61f23a2e
### Που ανήκει η Σύρος;


travelmyth.gr
2021.04

Η Σύρος ανήκει στις Κυκλάδες και η πρωτεύουσα του νησιού, η Ερμούπολη, αποτελεί και την πρωτεύουσα του νομού Κυκλάδων αλλά και την έδρα της Περιφέρειας του Νοτίου Αιγαίου.



1773f6f20d598cd4321ba37faad50fc5
### Ποιος είναι ο πληθυσμός της Σύρου;


travelmyth.gr
2021.04

Σύμφωνα με την απογραφή του 2011, ο πληθυσμός της Σύρου ανέρχεται στους 21.507 κατοίκους.



069015de188dcde3fb7f72dd7ea9936b
### Γιατί έχει καθολικούς στη Σύρο;


travelmyth.gr
2021.04

Η ύπαρξη καθολικών χριστιανών στη Σύρο έχει τις ρίζες της στα **βυζαντινά χρόνια**, οπότε και χτίστηκε ο οικισμός της Άνω Σύρου. Στις αρχές του 13ου αιώνα, ο οικισμός καταλήφθηκε από του Ενετούς, οι οποίοι έφεραν μαζί τους το καθολικό τους δόγμα. Κατά την περίοδο της Τουρκοκρατίας, η Σύρος βρισκόταν υπό την προστασία του Πάπα και του Βασιλιά της Γαλλίας, αν κι αυτό δεν εμπόδισε τους Τούρκους να καταστρέψουν το νησί. Μέχρι και τον 18ο αιώνα, ο αριθμός των καθολικών στη Σύρο ξεπερνούσε κατά πολύ αυτόν των ορθόδοξων. Σήμερα, **οι καθολικοί είναι περίπου ίσοι σε αριθμό με τους ορθόδοξους**, ενώ τα δύο αυτά δόγματα γιορτάζουν από κοινού και με μεγάλη επιτυχία μεγάλες χριστιανικές γιορτές όπως το Πάσχα.


